Staffan Percy

Staffan Percy (alk. Sjögren, s. 4. huhtikuuta 1946 Tukholma) on ruotsalainen trubaduuri.

Staffan Percyn äiti oli pianisti, isäpuoli musiikkipedagogi ja -toimittaja. Percy nousi tunnetuksi 1970-luvun puolivälissä sävellyksillään, sanoituksillaan ja esityksillään, jotka ovat usein tyyliltään perinteisiä ja sävyltään nostalgisia ja romanttisia. Hän teki uransa alussa yhteistyötä runoilija Bo Setterlindin ja 1990-luvun puolivälistä Bert Westerströmin kanssa. Percy on esittänyt myös muiden lauluntekijöiden kappaleita, muun muassa Evert Tauben.

Percyn lauluja ovat ”Drömmens skepp”, ”Än brinner var våg (det mörknar)” ja ”Du med Gud” sekä Bert Westerströmin teksteihin sävelletyt ”Cirkus” ja ”Skörderskan”.

Percy sai vuonna 1993 Nils Ferlinin seuran trubaduuripalkinnon ja vuonna 1997 Evert Tauben mukaan nimetyn stipendin.

Lähteet

Ruotsalaiset laulaja-lauluntekijät
Vuonna 1946 syntyneet
Elävät henkilöt